'మహీంద్రా'లో వ్యర్థాల నుంచి సీఎన్‌జీ
-  మహీందా వరల్డ్‌ సిటీలో వెయ్యి చ.మీ. పరిథిలో అత్యాధునికంగా ఏర్పాటు
-  రోజుకు 400 కిలోల సహజ వాయువు అందుబాటులోకి ొ వాహనాలతో పాటు వంట, విద్యుదుత్పత్తికీ వినియోగం
    చెన్నై: వాణిజ్య వాహనాల దిగ్గజ సంస్థ మహీంద్రా అండ్‌ మహీంద్రా సంస్థ సరికొత్త ఇంధన వినియోగం దిశగా అడుగులు వేస్తోంది. తాజాగా శనివారం ఆ సంస్థ అహ్యార, వంటింటి వ్యర్థాల ద్వారా బయో-సీఎన్‌జీని ఉత్పత్తి చేసే ప్లాంటును ఇక్కడి 'మహీంద్రా వరల్డ్‌ సిటీ' (ఎండబ్ల్యూసీ)లో ప్రారంభిస్తున్నట్లు ప్రకటించింది. కేంద్ర విద్యుత్తు, బొగ్గు, పురుత్పాదక ఇంధన వనరుల శాఖ మంత్రి పీయూష్‌ గోయెల్‌ ఈ ప్లాంటును ప్రారంభించారు. దాదాపు 1000 చదరపు మీటర్ల మేర విస్తరించి ఉన్న ఈ ప్లాంటులో ఎనిమిది టన్నుల మేర ఆహార, వంటింటి వ్యర్థాల నుంచి దాదాపు 1000ఎం3 మేర ముడి బయోగ్యాస్‌ను ఉత్పత్తి చేయనున్నారు. తదుపరి ఈ వాయువును శుద్ధి చేసి మేటి సహజ వాయువుగా మార్చి వినియోగించనున్నారు. ప్రాథమిక అంచనాల మేరకు రోజుకు 400 కిలోల మేర శుద్ధి చేసిన సహజ వాయువు (200 కిలోవాట్ల సామర్థ్యానికి సరిపడ) అందుబాటులోకి రానుంది. దీనిని సిలెండర్లలో అదిక పీడనం వద్ద నింపి మహీంద్రా ప్లాంటులో వినియోగి ంచనున్నారు. ఈ ప్లాంటు నుంచి రోజుకు వెలువడే నాలుగు టన్నుల వ్యర్థాలను ఆర్గానిక్‌ ఫర్టిలైజర్ల తయారీకి వినియోగించనున్నారు. ఈ ప్లాంటు నుంచి వచ్చే సీఎన్‌జీని ఎండబ్ల్యూసీలో వాహనాలు, బస్సులు, ఇతర వాణిజ్య వాహనాలకు ఇంధనంగా వాడనున్నారు. దీనికి తోడు వంటకు, వీధి దీపాలను వెలిగిం చేందుకు, విద్యుత్తు అవసరాల నిమిత్తం కూడా ఈ గ్యాస్‌ను వినియోగించనున్నారు. కార్యక్రమంలో పాల్గొన్న మహీంద్రా అండ్‌ మహీంద్రా ఆటోమోటివ్‌ అండ్‌ ఫార్మ్‌ ఇక్విప్‌మెంట్‌ రంగం ఈడీ, అధ్యక్షుడు పవన్‌ గోయెంకా మాట్లాడుతూ ఒక సదుద్దేశంతో ఈ ప్లాంటును అందుబాటులోకి తీసుకువచ్చినట్లు తెలిపారు. ఈ ప్లాంటులో గ్యాస్‌ ఉత్పత్తికి అయ్యే ఖర్చును గణనీయంగా తగ్గించాల్సి ఉందని అభిప్రాయపడ్డారు. ఇదే విధమైన ప్లాంటులను ఏర్పాటు చేసేందకు ముందుకు వచ్చే వారికి అవసరమైన సాంకేతిక సహాయాన్ని అందించనున్నట్లు తెలిపారు.
మీ స్నేహితులకు రికమెండ్ చెయ్యండి